《宽堂生辰见招坐中赋小诗为寿。》
宋代·杜范

人以宽而安，道以宽而久。
蹄涔贮污潢，满除翻覆手。
江海无津涯，天地等在受。
宽故静而一，是谓仁者寿。
晴天泛风光，春意入花柳。
一笑登公堂，宽德寓杯酒。
愈宽则愈寿，松柏岁寒友。

作者简介：（1182—1245）宋台州黄岩人，字成之，号立斋。宁宗嘉定元年进士。累迁殿中侍御史，极言台谏失职之弊。理宗嘉熙二年知宁国府，发粟赈饥，镇压两淮饥民反抗。还朝，累拜吏部侍郎兼中书舍人，数上疏抨击朝政积弊。淳祐四年，擢同知枢密院事，次年拜右丞相，上书言五事，继又上十二事，条陈当朝利病，提出为政主张。卒谥清献。有《清献集》。